שיחה:אורן קפלן

message: אף אחד מהדפים המקושרים לכאן לא מכוון לאורן קפלן הזה, כך שצריך להחליט איך לפתור את העניין. חצי חציל 01:18, 9 בדצמבר 2007 (IST)
זה אפילו יותר מורכב, כי יש אורן קפלן נוסף (שלישי) שמצוטט פה ושם בתחומים דומים בגוגל שהוא המנכ"ל של מיטב ועוסק בשוק ההון.
אולי כדי ליצור בידול אפשר להוסיף לאורן קפלן הנוכחי את הכינוי פרופ' ואז ליצור ערך אחר לאורן קפלן איש המוסיקה שאליו יופנו הקישורים הנ"ל? 
replies: text: הוספתי תבנית כדי לפתור את הבעיה הנוכחית. כרגע הערך הראשי הוא הערך הכתוב על הפרופסור, הערך המשני הוא הערך הלא כתוב ויש אליו קישור מכיוון שכבר יש אליו קישורים ולגבי הערך השלישי, דיה לצרה בשעתה. במידת הצורך אפשר לפתוח דף פרושונים, אבל כרגע כתוב רק ערך אחד ומיותר להטריח את הקורא במירוץ אחרי הלא קיים. יוספוס • שיחה 14:00, 9 בדצמבר 2007 (IST)

message: האם ויקיפדיה זה בעצם פייסבוק? 
האם על כל אדם אפשר לכתוב ערך?
משהו בסגנון: "חנה משמשת בתפקיד האחות הראשית במחלקת היולדות של בילינסון מזה 20 שנה. אלפי אנשים חייבים לה את בואם לעולם, והיא מוערכת על ידי כל חבריה לצוות?"
האם כל מרצה באקדמיה ראוי לערך? הרי כל מרצה  חקר פעם משהו ופירסם כמה מאמרים על כך.
חשוב להביא בחשבון שכאשר מקדישים ערך לאדם, אין בכך רק הפצת אינפורמציה לגביו, אלא גם איתות לקורא (לעיתים ההדיוט) ש-" יש כאן איש חשוב" (כי היה ראוי להעניק לו ערך באנציקלופדיה)
גם חנה מבילינסון עובדת קשה, עושה פעולות ראויות להערכה, ותורמת את תרומתה לחברה. האם המדיניות של ויקיפדיה היא שגם היא ראויה לערך? (לו לא הייתה דמות פיקטיבית, כמובן)
replies: text: ראה/י ויקיפדיה:עקרונות וקווים מנחים ליצירת ערכי אישים. Ravit - שיחה 17:35, 1 במאי 2010 (IDT)
replies: text: :ובאופן כללי יותר, גם את ויקיפדיה:מה ויקיפדיה איננה. ‏odedee • שיחה 17:37, 1 במאי 2010 (IDT)
thread_title:  שאלה אפיקורסית 

message: הכתבה של עמרי מניב טוענת דברים שלא אמורים להיכנס לערך. לדוגמה, אודות שהייתו בחו"ל שבעה חודשים. מדובר בשבעה חודשים בשלוש שנים. השכר שלו כדיקן לא רלונטי, אלא אם כן מתחילים לדווח שלא על בסיס דוחות כמבקר המדינה. התנהל מאבק בינו לגורמים אחרים וצריך לנסח את טענות הצדדים. לא להביא סיפורים שלא קשורים. Haparsi - שיחה 18:38, 9 בספטמבר 2019 (IDT)
replies: text: זה מידע רלוונטי. אם הפרטים אינם נכונים יש לפנות למקור. כאן אנו רק משתמשים במקור קיים. גילגמש • שיחה 19:17, 9 בספטמבר 2019 (IDT)
replies: text: :משך הזמן שבן אדם שהה בחו"ל זה רלונטי? אם היה או לא היה נוכח באיזה ליווי זה רלונטי? ממתי כותבים פרטים כאלה ועוד על בסיס מה? Haparsi - שיחה 19:52, 9 בספטמבר 2019 (IDT)
replies: text: ::כתוב שמדובר באי סדרים. לכן, זה מידע רלוונטי. גילגמש • שיחה 20:25, 9 בספטמבר 2019 (IDT)
replies: text: :::אמשיך ואשאל מדוע נמחקו קישורים שהוספתי ומביאים גם את הצד השני בסוגייה? ‏Ovedc • שיחה 20:41, 9 בספטמבר 2019 (IDT)
replies: text: ::::אני לא יודע באיזה קישורים מדובר. יתכן שהשחזור לא היה מספיק עמוק. תסתכל בגרסאות קודמות. גילגמש • שיחה 20:45, 9 בספטמבר 2019 (IDT)
המשפט "ביולי 2019, חשף תחקיר חדשות 13 אי סדרים בהתנהלותו של פרופ' קפלן." הוא מחפיר. בשום ערך אחר לא חורצים כך את דינו של אדם על סמך כתבה כזאת ובלי עבירה קונקרטית אלא הערכה כי הדבר לא תקין. Haparsi - שיחה 16:47, 17 בספטמבר 2019 (IDT)

text: אני לא רואה בעיה במשפט זה. אם פרופ' קפלן חושב שנגרם לו עוול הוא צריך לטפל בעניין זה מול העיתון. בוויקיפדיה אנחנו רק משתמשים במקורות העומדים לרשותנו. גילגמש • שיחה 16:51, 17 בספטמבר 2019 (IDT)
replies: text: :כפי שכתוב בערך כרגע נקבע שהיו אי סדרים. כלומר שהפעולות המתוארות לא היו תקינות. זו הערכה בלבד ולא שומרת על NPOV. זה אפילו לא להגיד לטענת עמרי מניב פעולות אלה לא היו תקינות. Haparsi - שיחה 16:56, 17 בספטמבר 2019 (IDT)
replies: text: ::אני מסכים עם גישתו של Haparsi, ובנוסף סבור שכל התיאור של נסיבות הדחתו ארוך במידה לא סבירה. דוד שי - שיחה 21:14, 17 בספטמבר 2019 (IDT)
replies: text: :::דוד שי, או קי, אם כך נסח בבקשה את הקטע בעצמך. גילגמש • שיחה 08:05, 18 בספטמבר 2019 (IDT)
replies: text: ::::קיצרתי את רוב ההתדיינות. השארתי את טענות הצדדים בקיצור נמרץ. תודה דוד שי. Haparsi - שיחה 19:40, 19 בספטמבר 2019 (IDT)
thread_title: פיטוריו ותחקיר חדשות 13

message: :דיווח מהדף ויקיפדיה:דיווח על טעויות
קפלן לא הודח על ידי חבר הנאמנים.
בית הדין האזורי לעבודה בתל אביב ביטל ב 31 ביולי 2019 את ניסיון ההדחה הלא חוקי.
קפלן התפטר שבועיים לאחר מכן מתפקיד הנשיא.
במכתב הפרידה הסביר את מניעיו:
https://m.facebook.com/story.php?story_fbid=3497941123564832&id=100000469366743&sfnsn=mo
thread_title:  דיווח שאורכב ב-23 באוקטובר 2019 

message: הפתיח על ערך כולל את המשפט "בין השנים 2017-2019 כיהן כנשיא המכללה" ואז מצויין הסיפא "עד להדחתו בידי חבר הנאמנים של המכללה". מדובר בטענה שאינה נכונה עובדתית ומשפטית, ולכן יש להשמיט את משפט הסיפא מהפתיח.
אכן כחלק ממאבק ארגוני באותה עת היה ניסיון לא חוקי של חבר הנאמנים להדיח את פרופ' קפלן, אשר הגיש ימים ספורים לאחר מכן צו מניעה כנגד החלטה זו לבית הדין האזורי לעבודה בתל אביב. לאחר התדיינות בין הצדדים בוטלה החלטת חבר הנאמנים בהסכמה בין הצדדים אשר קיבלה תוקף פסק דין (תיק 74429-07-19 מתאריך 31 ביולי 2019). בהתאם להסכמות האמורות יכול היה פרופ' קפלן לגשת לשימוע מול חבר הנאמנים בתוך שבועיים ממועד הדיון בביהמ"ש ולהשמיע את דברו, או לפרוש בהסדר. פרופ' קפלן החליט בסופו של דבר לפרוש מהתפקיד ומהמכללה, כפי שפירט והסביר בפוסט שמפורט בהמשך. מכאן שהכיתוב בפתיח אודות הדחתו מטעה ואינו נכון.
יתכן שהיה לו מקום אילו היה מופיע כחלק מתיאור נרחב על הסכסוך הארגוני באותה עת, תוך גם תיאור הישגיו הרבים ב-30 שנות עבודתו במכללה בכלל ובשנתיים בהן כיהן כנשיא המכללה בפרט (למשל, השקת הסכמים בינלאומיים רבים למכללה למינהל, פתיחת מרכז יזמות אימפקט עם קרן רוטשילד, הובלת קונסורציום אירופי רחב היקף של  Capacity Building לבית ספר בינלאומי ועוד). אולם באופן המקוצר בו מופיעים הדברים מותיר משפט הסייפא האמור רושם כאילו סיים את תפקידו בהדחה, מה שכאמור, אינו נכון ויוצר הטייה לקורא את הערך.
יודגש שבגוף הערך ישנו פירוט על הסכסוך הארגוני כולל ניסיון ההדחה ע"י חבר הנאמנים, והכתבות שמפורטות שם מספקות איזון בין הצדדים השונים לאותו סכסוך, זאת בניגוד למתואר בפתיח.
עיגון נוסף לשינוי:
מתוך כתבתו של עמיר קורץ בכלכליסט (מקושרת ככתבה שלישית בתוך הערת שוליים 3 בתוך הטקסט שבערך):
https://www.calcalist.co.il/articles/0,7340,L-3767520,00.html
חבר הנאמנים ייאלץ לקיים שימוע לנשיא המכללה למינהל - שבינתיים ייצא לחופשה: קפלן והנהלת המכללה הגיעו להסכמה שקיבלה תוקף של בית המשפט לפיה הוא לא יודח באופן מיידי, אלא יישאר בשלב זה הנשיא, ורק ייצא לחופשה - ובמקביל יו"ר חבר הנאמנים הרצל עוזר ימנה בימים הקרובים ועדת שימוע של חבר הנאמנים שתערוך לו שימוע כדין, בו יוכל קפלן להעלות את טענותיו נגד הפיטורים. 
סיכום זה הושג אתמול במהלך דיון אצל סגנית נשיאת בית הדין האזורי לעבודה בתל אביב, אריאלה גילצר-כץ, בעקבות בקשה לקבלת צו מניעה למהלך ההדחה שהגיש קפלן. הבקשה הוגשה לאחר החלטת חבר הנאמנים ביום שני שהחליט ברוב גדול לסיים את כהונתו של קפלן. באמצעות עורכות הדין טל מאירסון ויפית ראובן טען קפלן כי הדחתו נעשתה ב"הליך פסול ובלתי חוקי שעיקרו בקיום הצבעה ללא קיום שימוע, בהרכב פסול ותך הפעלת לחץ בלתי הגון על חברים בחבר הנאמנים"
מתוך הפייסבוק של פרופ' קפלן:
https://www.facebook.com/or.n.kaplan/posts/3497941123564832
החלטתי לסיים את תפקידי כנשיא המכללה לאחר שהגעתי למסקנה כי בתנאים הארגוניים הנוכחיים לא אוכל לקדם את המכללה בהתאם לערכים, למטרות ולמחוזות שאליהם כיוונתי.
תודה לכל מי שליווה והיה איתי במסע המשמעותי המשותף שלי עם המכללה למינהל ב 30 השנה האחרונות. אני מוקיר תודה לכולכם על ההזדמנות שניתנה לי.
לפני שבוע ביטל בית המשפט את ניסיון הדחתי הלא חוקי בחבר הנאמנים (בהחלטה מוסכמת של שני הצדדים), והשקעתי מאז זמן וחשיבה רבים על המשך דרכי ועל המכללה שטובתה בראש מעייני.
אני מצרף בהמשך חלקים ממכתב הפרידה שלי שנשלח אתמול. יש בכך סיום דרך ארוכה שעשיתי במכללה במגוון תפקידים משנת 1990...
Yaron826 - שיחה 11:58, 7 בנובמבר 2020 (IST)
replies: text: תודה על התיקון. אני מסכים שעריכתך שיפרה את הערך. גילגמש • שיחה 12:42, 7 בנובמבר 2020 (IST)
thread_title:  שינוי בפסקת הפתיח של הערך 

message: השינויים שנעשו בערך כללו:
תיקון אופן העסקה במכללה למינהל מלשון הווה ללשון עבר
הוספת אופן ההעסקה הנוכחי באוניברסיטת תל אביב והוספת הביוגרפיה הקשורה אליה
Yaron826 - שיחה 12:25, 7 בנובמבר 2020 (IST)
שני שינויים נוספים:
הוספת איזכור לסע"ש בבית הדין לעבודה (ה"ש 3)
הוספת כותר לספר (ה"ש 5)
Yaron826 - שיחה 07:42, 9 בינואר 2021 (IST)
thread_title:  עדכון ביוגרפיה 

message: יש סתירה בין שנת הלידה בטקסט והשנה שמופיעה בתבנית המידע. Shayzuk - שיחה 00:02, 10 בדצמבר 2020 (IST)
אכן יש בעיה. מעורבבים כאן שני אנשים שונים עם השם "אורן קפלן". האחד הוא פרופ' אורן קפלן יליד 1965 שבו עוסק הערך הנוכחי. 
השני הוא אורן קפלן, מחבר הספר פסיכו פיננסים https://simania.co.il/bookdetails.php?item_id=539835 שהיה סמנכ"ל בית ההשקעות מיטב, יליד 1972.
הבעיה קיימת רק לגבי הסתירה בתאריך הלידה. אין כאן ערבוב בשאר הפרטים. עם זאת, במאגרי מידע אחרים קיים ערבוב, למשל, בספרים שלהם בספריה הלאומית, ויתכן שתאריכי הלידה נשאבים מתוך אחד מהמאגרים החיצוניים לויקיפדיה.
Yaron826 - שיחה 11:55, 9 בינואר 2021 (IST)
thread_title:  שנת לידה